stanford-oval/wikipedia huggingface dataset:
חקירה משטרתית
תחומי החקירה ומטרתם

בפקודת המשטרה נקבע ש"משטרת ישראל תעסוק במניעת עבירות ובגילוין, בתפיסת עבריינים ובתביעתם לדין, בשמירתם הבטוחה של אסירים, ובקיום הסדר הציבורי וביטחון הנפש והרכוש". בהתאם ליעדיה הקבועים בחוק, המשטרה מנהלת חקירות בתחומים העיקריים הבאים:
חקירת עבירה פלילית לשם מניעת פשיעה, גילוי עבירות, איתור עבריינים ומעצרם ואיסוף ראיות לשם העמדתם לדין והרשעתם.
חקירת תאונות דרכים לשם קביעת סיבותיהן, ואם נגרמו בגלל מעשי עבירה – איסוף ראיות נגד העבריינים.
חקירת תאונות עבודה (בשיתוף פעולה עם גורמים מקצועיים) לשם קביעת סיבתן, ואם נמצא שבוצעה עבירה – איסוף ראיות והבאת העבריין לדין.
חקירת דליקות (בשיתוף פעולה עם מכבי האש) לשם קביעת סיבתן, ואם נמצא שבוצעה עבירה – איסוף ראיות והבאת העבריין לדין.
איתור נעדרים למען שמירה על חייהם ושלומם.
איתור בעליהם של פרטי רכוש אבודים או גנובים והשבתם.
חקירות רקע לצורכי מתן או סירוב רישיונות, למשל רישיון לנשיאת נשק ורשוי אסיפות ותהלוכות.
בנוסף לתחומים אלה המשטרה מסייעת בחקירות שמנהלים גופים אחרים, כמו רשות המכס, שירות הביטחון הכללי, מחלקת החקירות של מס הכנסה והמשטרה הצבאית.
פתיחתה של חקירה משטרתית יכולה לנבוע מפתיחת אירוע משטרתי, אך אין הכרח בכך והמשטרה רשאית לפתוח בחקירה ביוזמתה, כאשר יש חשד שבוצע או שעומד להתבצע מעשה פלילי. במקרים מסוימים של תלונות על עבירות קלות יחסית, המחוקק הישראלי נתן שיקול דעת למשטרה, כדי שתחליט אם לפתוח בחקירה או לסרב לכך.
ניהול חקירה משטרתית

חקירה משטרתית מתנהלת במגבלות שנקבעו בחוקי המדינה ובתקנות המשטרה, וחריגה מהמגבלות האלה עלולה להביא להענשת השוטרים החורגים ולאי השגת מטרת החקירה.
כדי להצליח בחקירותיה, המשטרה מכשירה את השוטרים העוסקים בחקירות הכשרה מיוחדת שכוללת ידיעות נרחבות בתחומים שונים, כמו דיני ראיות, הפעלת מכשור מדעי לאיתור ואיסוף ראיות, גישות פסיכולוגיות ועוד. לצורכי החקירה השוטרים משתמשים בעזרים דוגמת הפוליגרף ובמערכות זיהוי פלילי כגון: מערכות לאיסוף טביעת אצבעות, אלבום העבריינים, קלסתרון, בדיקות ביולוגיות (למשל בדיקת דם ובדיקת סמני DNA) ופיזיקליות (למשל בדיקות בליסטיות), השוואות גרפולוגיות ועוד.
משטרות גדולות מאפשרות התמחות של החוקרים בתחומים ייחודיים, כמו עבירות צווארון לבן, פשיעה בינלאומית, סחר בסמים, עבירות רכוש, עבירות מין, זיוף כספים ופשע מאורגן, פריקינג ועבירות מחשב. במשטרות קטנות החוקרים עוסקים בקשת רחבה יותר של תחומים ויש להם פחות הזדמנויות להתמחות.
לעיתים משתתפים מספר שוטרים בחקירה אחת, אך תמיד יהיה ממונה אחד על תיק החקירה, אחראי לריכוז ולניהול. כשהנסיבות דורשות זאת פונה המשטרה למומחים חיצוניים, כדי שיסייעו בחקירות השונות באמצעות הידע שלהם. חקירה משטרתית פלילית חותרת, בנוסף לפענוח הפרשה, גם לאיסוף ראיות קבילות על פי דיני הראיות, כדי שניתן יהיה להרשיע את מבצעי העבירה.
במקרים בהם הפשיעה נוגעת ליותר ממדינה אחת או שפושע עובר למדינה אחרת ייתכן שיתוף פעולה בין המשטרות השונות ואף מעורבות של האינטרפול.
ניהול חקירה משטרתית > תשאול

החוקרים מקבלים הכשרה מתאימה לגביית עדויות, ובמשך הזמן גדלה מיומנות התשאול שלהם. מטרת התשאול היא השגת תשובות אמינות מהנשאל. יש לקבל תשובות אמינות גם מנשאלים שיש להם סיבה טובה שלא לתת מידע או לשקר. מתשאל מיומן אמור לשאול שאלות שפשוט להבין ולקבל תשובות שפשוט להבין. זאת כדי לא לשגות בשל אי הבנות פשוטות וכדי לעמוד בדרישות של דיני הראיות.
דרישה אחרת ממתשאל מיומן היא הבנת גבולות הלחץ הפסיכולוגי שכדאי להפעיל על הנשאל. לצורך הפעלת לחץ כזה מותר למתשאל לשקר לנשאל או להציג לו מצג שווא. לחץ פסיכולוגי רב מדי או מועט מדי עשוי להפיק תשובה לא אמינה. מעבר לזאת, לחץ רב מדי עשוי לגרום לנשאלים לבעיות בריאות שעשויות אפילו להסתיים במותו או בהתאבדותו של הנשאל וכך באיבוד נאשם או עד ובחוסר יכולת להמשיך את החקירה.
ניהול חקירה משטרתית > שיטות חקירה

הפעלת לחץ – פיזי ו/או נפשי לצורך קבלת מידע ושיתוף פעולה מצד הנחקר. כל זאת במגבלות החוק. ישנם גם לחצים כמו סחטנות ואיומים האסורים בחוק בישראל אם כי, ייתכן ובכל זאת מופעלים לעיתים רחוקות.
טכניקת "השוטר הטוב, השוטר הרע" – זוהי שיטה לפיה שוטר אחד נתפש כשוטר הטוב בחקירה, מקל על הנחקר ומבטיח לו דברים טובים וחיוביים בתמורה לשיתוף פעולה, בעוד השוטר הרע נתפש כמי שמעניש את הנחקר בתמורה לאי ציות ולאי שיתוף פעולה.
עימות עם קורבן או עם מושא אחר בחקירה.
עימות עם ממצאים שונים או עם עדויות אחרות שניתנו בחקירה.
מסדר זיהוי.
שיחזור במקום הפשע.
גילוי אמפתיה לחשוד, שע"י זה ישפוך את אשר על ליבו.
שקרים לחשוד – מותרים כל עוד הם בעל פה, וללא הצגת מסמכים.
הבטחות סרק לחשוד, שאם הוא יודה בביצוע העבירה אז יקלו בעונשו – אין למשטרה סמכות לתת הקלות בעונש.
סיום חקירה משטרתית

חקירה משטרתית מסתיימת בדרך כלל מהסיבות הבאות:
נאספו הראיות הדרושות להעמדת החשודים לדין והתיק הועבר לבדיקת מנגנוני התביעה, בהתאם לסעיף 60 לחוק סדר הדין הפלילי.
חוסר ראיות – החוקרים הגיעו למסקנה שמיצו את החקירה ולא הצליחו לגבש חומר ראיות מספק לשם הגשת תביעה.
על"ן (עבריין לא נודע) – החוקרים לא הצליחו לגלות את העבריין.
חוסר אשמה – החקירה לא העלתה אשמה פלילית.
התיישנות – על מעשי העבירה שבוצעו חלה התיישנות.
אי תביעה – מדובר בעבירה קלה יחסית שבה יש סמכות לגורמים המשטרתיים להחליט על הפסקת הטיפול במקרה.
סגירת תיק מחוסר עניין לציבור – החלטה המתקבלת על ידי היועץ המשפטי לממשלה או מי שהוסמך על ידו.
מות החשוד – במקרים בהם החקירה מצביעה בסבירות גבוהה מאוד על חשוד מסוים והוא נפטר, מפסיקים את החקירה, כדי לחסוך במשאבי כוח אדם.
חקירות שנועדו לאתר נעדרים או רכוש או בעליהם של רכוש, נפסקות עם איתורם או כאשר החוקרים מחליטים שמיצו את המידע שעמד לרשותם.
חקירה משטרתית שנסגרה עשויה להיפתח מחדש בגלל השתנות נסיבות (הופעת עד חדש או גילוי ראיה) או שינוי מדיניות.
הסדרת החקירה המשטרתית

בישראל מוסדרת חקירה משטרתית באמצעות חוק סדר הדין הפלילי (חקירת חשודים), תשס"ב–2002, שבו נקבע:
חקירת חשוד תתנהל בשפתו או בשפה שהחשוד מבין ודובר אותה, לרבות שפת סימנים.
חקירת חשוד תתנהל בתחנת משטרה, אלא אם יש צורך ענייני לקיימה מחוץ לתחנה.
ייערך תיעוד חזותי או תיעוד קולי של חקירת חשוד, בכל מהלכה של החקירה. פרסום תיעוד זה, כולו או חלקו, בלא אישור של בית המשפט הוא עבירה שעונשה שנת מאסר. בהוראת שעה שתוקפה לתשע שנים מיום תחילת החוק, ניתן פטור מחובת התיעוד על חקירת חשוד בעבירת ביטחון.
אם וכאשר החוקרים הגיעו למסקנה שחקירתו של אדם עלולה להוביל להאשמתו בעבירה פלילית הם חייבים להזהירו מפני הצפוי לו, האזהרה תירשם והנחקר יתבקש לחתום לאישור ביצוע האזהרה. החקירה המתנהלת משלב זה מכונה לפיכך חקירה באזהרה.
החוקרים חייבים לאפשר לחשוד להתייעץ עם עורך דין בטרם תתחיל החקירה.
ראו גם

חקירה פלילית
סגירת תיק פלילי
פרקליטות המדינה
יחידת התביעות של משטרת ישראל
לקריאה נוספת

טוביה אמסל, התשאול בחקירה: מדריך שימושי לנחקר ולחוקר, תל אביב: לימון-תחקירים כלכליים, 1990.
טוביה אמסל, האמת על השקר: איך לאבחן שקר. האדם, השקר והחוק. מכונות אמת, תל אביב: יתד, 1994.
מאיר כרמון, חוקרים ונחקרים ומה שביניהם, הוצאת סער, 2000.
מאיר כרמון, חוקרים ונחקרים משחק המוחות, ת"א: הוצאת מסדה, 2008.
אבי דוידוביץ, ושיודע לשאול – על התשאול המקצועי והאפקטיבי, יהוד מונסון: אופיר ביכורים, 2010
מאיר כרמון, שקיעתה של האמת – מוסר האמת והשקר, מסדה, 2011.
הערות שוליים

↑  נעדרים
↑  הוראות בדבר דרישות סף לרישוי כלי ירייה ותבחינים למתן רישיון פרטי
↑  רישוי אסיפות ותהלוכות
↑  חוק סדר הדין הפלילי (חקירת חשודים), תשס"ב–2002, באתר "נבו"
| --- | --- |
בקרת זהויות :  NKC: ph158343 
הבהרה: המידע בוויקיפדיה נועד להעשרה בלבד ואין לראות בו ייעוץ משפטי.
סלבה ביברגל

| --- | --- |
אין תמונה חופשית
 לידה:  4 בפברואר 1961 (בן 63) ריגה, לטביה לטביה
 מדינה:  ישראל 
 פרופיל ב-IMDb
 
ויאצ'סלב "סלבה" ביברגל (נולד ב-4 בפברואר 1961) הוא שחקן, תסריטאי ובמאי ישראלי.
ביוגרפיה

ביברגל נולד, גדל והתחנך בריגה שבלטביה הסובייטית דאז. בוגר הפקולטה לתיאטרון באקדמיה המוזיקלית הלטבית. עבד כשחקן בתיאטרון הדרמה ריגה במסגרתו שיחק תפקידים ראשיים בהצגות:
ב–1989 התמנה למנהל תיאטרון ופסטיבל "זמן הילדות". ההצגה "צהובון ושושנון" שכתב לתיאטרון זה, תורגמה לעברית והועלתה החל משנת 1997. לאחר התפרקות ברית המועצות העלה הצגות בתור תסריטאי ובמאי. בין השאר, ב-1993 הועלה במינסק המחזמר שכתב "אגדה ישנה"; ב-1994 הועלה בווילנה המחזמר שכתב "איך להיות שודד"; ב-1995 הועלתה בריגה הדרמה הפוליטית בבימויו "הפינה האדומה" על פי תסריט של לודמילה פיטרושבקי וב-1996 הועלה המחזמר שכתב "מנגוסט הלוחם" על פי הסיפור ריקי-טיקי-טאבי מאת רודיארד קיפלינג.
ביוגרפיה > עלייתו ארצה וקריירה בארץ > קריירה תיאטרונית

בסתיו 1996, כשהיה בן 35 עלה לישראל, וכבר מיומו הראשון בישראל החל לשחק בתיאטרון גשר. ביברגל שיחק בין היתר במחזות "העיר" (מאת איסאק באבל), "שלוש אחיות" (מאת אנטון צ'כוב) ,"הנהר" (מאת אוסטרובסקי), "טרטיף" (מאת מולייר), "השטן במוסקבה" (מאת מיכאיל בולגקוב). בשנת 2002 שיחק בתפקיד הראשי בפרויקט רוסי של "תיאטרון חיפה" "סיפור חג מולד", וגילם את דמיטרי בהצגה "משפחת ישראלי", גם היא של תיאטרון חיפה.
ביוגרפיה > עלייתו ארצה וקריירה בארץ > קריירה קולנועית וטלוויזיונית

בשנת 2002 גילם רופא בסרטו של אורי ענבר, "בית"ר פרובנס". ב-2006 גילם רוקח בסרטו של איתן ענר "סיפור חצי רוסי".
בשנת 2007 גילם את פאבל קוזניצקי, רופא המתקשה להתמודד עם נישואיו המתפוררים, אביו של זוריק (הנרי דוד), בסדרת הטלוויזיה "מרחק נגיעה", שביים רוני ניניו וששודרה בערוץ 2.
ב-2008 גילם את פאבל קוזניצקי בסדרת הטלוויזיה "שולץ" אשר נכתבה על ידי גורי אלפי ורועי בר נתן, ושודרה בyes, גילם את אבא של אלכס (תומר אופנר) בסדרת הטלוויזיה שבוימה על ידי מיכאל גרוניק, חיים אברהם ושאולי גורודסקי "לשם שינוי", ששודרה בהטלוויזיה החינוכית הישראלית. כמו כן שיחק בסרטי הקולנוע "שלוש אצבעות", "ילדי ברית המועצות" ו"אמפתיה".
ב-2010 גילם מורה לשחייה באחד הפרקים של העונה השנייה של סדרת הקומדיה "עבודה ערבית".
בשנת 2014 גילם את בוריס, שומר בבניין מגורים, לצד יהודה לוי ואלמה דישי, בסדרת הדרמה "איש חשוב מאוד", ששודרה בערוץ HOT3. בנוסף שיחק סלבה ב"דובדבני וקובץ" בתפקיד השומר בפרק הראשון של הסדרה. באותה השנה שיחק גם את וולף, אביו השנוא של סלאבה (אדי קבטנר) אחד מהגיבורים הראשיים בסדרת הטלוויזיה, "מתים לרגע". בשנת 2016 הופיע בסדרה "גאליס" לצד תובל שפיר ואליאנה תדהר, וגילם את גרגורי - מדען רוסי שנמצא בבונקר מתחת לאדמה.
ב-2017 גילם את אביו של אלכסיי (איליה ציבולסקי) העובד כשומר בחניון בעונה הראשונה של סדרת הדרמה "כיפת ברזל".
פילמוגרפיה > סדרות ישראליות

| שנה | סדרה | תפקיד |
| --- | --- | --- |
| 2002 | בית"ר פרובנס | רופא |
| 2006 | סיפור חצי רוסי | רוקח |
| 2007 | מרחק נגיעה | רופא |
| 2008 | שולץ | דייר |
| 2012-2015 | תא גורדין | מיכאל גורדין |
| 2014 | איש חשוב מאוד | שומר בניין |
| 2014 | דובדבני וקובץ | שומר |
| 2014 | מתים לרגע | וולף זווירין |
| 2016 | גאליס | גרגורי וסשה (אחים תאומים) |
| 2017 | כיפת ברזל | אביו של המפקד אלכסיי |
פילמוגרפיה > תיאטרון

| הצגה | מחזאי | במאי |
| --- | --- | --- |
| בומבראש | יולי קים, ולדימיר דשקביץ' | אדולף שפירו |
| אבל בכל זאת היא מסתובבת | אלכסנדר חמלניק | פליקס דייץ' |
| משחקים אכזריים | אלכסיי ארבוזוב | אדולף שפירו |
| מלכת השלג | ג. אנדרסון | פליקס דייץ' |
| ילנה סרגייבנה היקרה | לודמילה רזומובסקי | יבגני אריה |
1963 בספורט

| 0 | 1 | 2 | 3 |
| --- | --- | --- | --- |
|  |  | 1963  בספורט |  |
< · 1961 · 1962 — 1963 — 1964 · 1965 · >
כל ערכי השנים בספורט במאה ה-20 · כל ערכי השנים בספורט במאה ה-21 · פורטל הספורט
1963 בספורט:
הכדורגלן הברזילאי פלה
קבוצת ההוקי קרח סוקול קייב, 1963
אופני כביש

בג'ירו ד'איטליה ניצח פרנקו בלממיון (איטליה איטליה)
בטור דה פראנס ניצח ז'אק אנקטיל (צרפת צרפת)
בוואלטה אספניה ניצח ז'אק אנקטיל (צרפת צרפת)
באליפות העולם באופני כביש ניצח בנוני בהא (בלגיה בלגיה)
טניס > הטניסאים שזכו בטורנירי הגראנד סלאם

אליפות אוסטרליה הפתוחה – רוי אמרסון (אוסטרליה אוסטרליה)
אליפות צרפת הפתוחה – רוי אמרסון (אוסטרליה אוסטרליה)
אליפות וימבלדון – צ'ק מקינלי (ארצות הברית ארצות הברית)
אליפות ארצות הברית הפתוחה – רפאל אוסונה (מקסיקו מקסיקו)
טניס > הטניסאיות שזכו בטורנירי הגראנד סלאם

אליפות אוסטרליה הפתוחה – מרגרט קורט (אוסטרליה אוסטרליה)
אליפות צרפת הפתוחה – לסלי טרנר (אוסטרליה אוסטרליה)
אליפות וימבלדון – מרגרט קורט (אוסטרליה אוסטרליה)
אליפות ארצות הברית הפתוחה – מריה בואנו (ברזיל ברזיל)
טניס > גביע דייוויס

נבחרת ארצות הברית זכתה בגביע לאחר ניצחון 2–3 על נבחרת אוסטרליה.
כדורגל > תחרויות בינלאומיות > קופה אמריקה

נבחרת בוליביה (בוליביה) ניצחה את נבחרת פרגוואי (פרגוואי)
כדורגל > תחרויות בינלאומיות > גביע אירופה לאלופות

מילאן (איטליה) זוכה בתואר, לאחר ניצחון על בנפיקה ליסבון (פורטוגל) בתוצאה 1–2.
כדורגל > תחרויות בינלאומיות > גביע אירופה למחזיקות גביע

טוטנהאם הוטספר (אנגליה) זוכה בתואר, לאחר ניצחון על אתלטיקו מדריד (ספרד) בתוצאה 1–5.
כדורגל > תחרויות בינלאומיות > גביע אופ"א

ולנסיה (ספרד) זוכה בתואר, לאחר ניצחון על דינמו זאגרב (יוגוסלביה) 4-1 במפגש הכפול.
כדורגל > תחרויות בינלאומיות > גביע ליברטדורס

סנטוס (ברזיל) זוכה בתואר, לאחר ניצחון על בוקה ג'וניורס (ארגנטינה) 5-3 במפגש הכפול (שיטת הנקודות).
כדורגל > תחרויות בינלאומיות > גביע CONCACAF לאלופות

ראסינג קלאב האיטיין (האיטי) זוכה בתואר בפעם הראשונה, לאחר שגוודלחרה (מקסיקו) לא התייצבה למשחק הגמר.
כדורגל > פרסים אישיים > כדור הזהב

לב יאשין (ברית המועצות ברית המועצות) זכה בתואר.
לב יאשין היה לשוער הראשון והיחיד עד כה, שזוכה בכדור הזהב.
כדורגל > כדורגל לפי מדינות > איטליה

אינטר מילאנו זוכה באליפות בפעם הראשונה.
אטאלנטה זוכה בגביע בפעם השנייה.
כדורגל > כדורגל לפי מדינות > אנגליה

אברטון זוכה באליפות.
מנצ'סטר יונייטד זוכה בגביע הפוטבול ליג.
כדורגל > כדורגל לפי מדינות > ארגנטינה

אינדפנדיינטה זוכה באליפות בפעם הארבע עשרה.
כדורגל > כדורגל לפי מדינות > ברזיל

סנטוס זוכה באליפות בפעם השלישית ברציפות, לאחר ניצחון על באהיה (כדורגל) בסיכום של 2 משחקים.
כדורגל > כדורגל לפי מדינות > גרמניה

בורוסיה דורטמונד זוכה באליפות, לאחר ניצחון על פ.צ. קלן בתוצאה 1–3.
המבורג זוכה בגביע, לאחר ניצחון על בורוסיה דורטמונד בתוצאה 0–3.
כדורגל > כדורגל לפי מדינות > ישראל

הפועל פתח תקווה זוכה באליפות בפעם החמישית ברציפות והשישית בסך הכל.
הפועל חיפה זוכה בגביע, לאחר ניצחון על מכבי חיפה בתוצאה 0:1.
כדורגל > כדורגל לפי מדינות > ספרד

ריאל מדריד זוכה באליפות בפעם השמינית.
ברצלונה זוכה בגביע לאחר ניצחון על ריאל סרגוסה בתוצאה 1–3.
כדורסל > תחרויות בינלאומיות > אליפות העולם בכדורסל 1963

נבחרת ברזיל (ברזיל) זכתה במדליית הזהב. נבחרת יוגוסלביה (יוגוסלביה) זכתה במדליית כסף ונבחרת ברית המועצות (ברית המועצות) זכתה במדליית ארד.
כדורסל > תחרויות בינלאומיות > אליפות אירופה

נבחרת ברית המועצות (ברית המועצות) זוכה באליפות.
כדורסל > תחרויות בינלאומיות > אליפות דרום אמריקה

ברזיל (ברזיל) זכתה באליפות ופרו (פרו) זכתה במקום השני.
כדורסל > תחרויות בינלאומיות > גביע אירופה לאלופות

צסק"א מוסקבה (ברית המועצות ברית המועצות) זכתה בגביע לאחר שניצחה בגמר את ריאל מדריד (ספרד ספרד).
כדורסל > כדורסל לפי מדינות > ארצות הברית

בוסטון סלטיקס זכתה בגמר ה-NBA לאחר ניצחון בסדרת הגמר על לוס אנג'לס לייקרס 2-4 (ראה עונת 1962/1963 ב-NBA).
כדורסל > כדורסל לפי מדינות > איטליה

ליגת העל האיטלקית בכדורסל – אולימפיה מילאנו זוכה באליפות.
כדורסל > כדורסל לפי מדינות > ברית המועצות

אליפות ברית המועצות בכדורסל גברים – נערכה תחרות בין הנבחרות של הרפובליקות הסובייטיות. נבחרת הרפובליקה הרוסית שזכתה באליפות.
כדורסל > כדורסל לפי מדינות > יוגוסלביה

הליגה היוגוסלבית בכדורסל – אוקק בלגרד זוכה באליפות.
כדורסל > כדורסל לפי מדינות > ישראל

מכבי תל אביב זכתה באליפות המדינה בכדורסל, כשסיימה ראשונה בליגה הסדירה.
מכבי תל אביב מנצחת בגמר את הפועל תל אביב בתוצאה 55:51.
כדורסל > כדורסל לפי מדינות > ספרד

ליגת העל הספרדית בכדורסל – ריאל מדריד זוכה באליפות.
מרוץ מכוניות

פורמולה 1 – הסתיימה העונה שכללה 10 מרוצים. ג'ים קלארק (בריטניה בריטניה) עם מכונית מתוצרת לוטוס זכה באליפות.
פוטבול

שיקגו ברס זוכה באליפות ה-NFL לאחר ניצחון 10–14 על ניו יורק ג'איינטס.
שחייה > שיאי עולם > שחייניות

| תאריך | משחה | שם השחיינית | מדינה | מקום תחרות | שיא |
| --- | --- | --- | --- | --- | --- |
| 10 בפברואר | 200 מטר גב | סטוקו טנקה | יפן יפן | סידני, אוסטרליה | 2:29.6 דקות |
| 18 בפברואר | 200 מטר גב | סטוקו טנקה | יפן יפן | פרת', אוסטרליה | 2:28.9 דקות |
| 21 בפברואר | 200 מטר גב | סטוקו טנקה | יפן יפן | פרת', אוסטרליה | 2:28.5 דקות |
| 27 ביולי | 200 מטר פרפר | סוזן פיט | ארצות הברית ארצות הברית | לוס אנג'לס, ארצות הברית | 2:31.8 דקות |
| 27 ביולי | 200 מטר מעורב | דונה דה וארונה | ארצות הברית ארצות הברית | פילדלפיה, ארצות הברית | 2:29.1 דקות |
| 1 באוגוסט | 200 מטר גב | סטוקו טנקה | יפן יפן | טוקיו, יפן | 2:28.2 דקות |
| 16 באוגוסט | 100 מטר פרפר | קתי אליס | ארצות הברית ארצות הברית | היי פוינט, ארצות הברית | 1:06.5 דקות |
| 1 בספטמבר | 100 מטר פרפר | אדה קוק | הולנד הולנד | סוסדינן, הולנד | 1:06.1 דקות |
שחייה > שיאי עולם > שחיינים

| תאריך | משחה | שם השחיין | מדינה | מקום תחרות | שיא |
| --- | --- | --- | --- | --- | --- |
| 12 בינואר | 200 מטר פרפר | קווין ברי | אוסטרליה אוסטרליה | סידני, אוסטרליה | 2:08.4 דקות |
| 18 במרץ | 200 מטר פרפר | קארל רובי | ארצות הברית ארצות הברית | טוקיו, יפן | 2:08.2 דקות |
| 21 באפריל | 4x200 מטר חופשי שליחים | נבחרת | יפן יפן | טוקיו, יפן | 8:09.8 דקות |
| 21 באפריל | 200 מטר חופשי | בוב וינדל | אוסטרליה אוסטרליה | טוקיו, יפן | 2:00.3 דקות |
| 4 ביולי | 4x100 מטר חופשי שליחים | נבחרת | ארצות הברית ארצות הברית | לוס אלטוס, ארצות הברית | 3:39.9 דקות |
| 27 ביולי | 200 מטר חופשי | דון שולנדר | ארצות הברית ארצות הברית | לוס אנג'לס, ארצות הברית | 1:58.8 דקות |
| 10 באוגוסט | 4x200 מטר חופשי שליחים | נבחרת | ארצות הברית ארצות הברית | שיקגו, ארצות הברית | 8:07.6 דקות |
| 17 באוגוסט | 200 מטר חופשי | דון שולנדר | ארצות הברית ארצות הברית | טוקיו, יפן | 1:58.5 דקות |
| 17 באוגוסט | 1500 מטר חופשי | רוי סארי | ארצות הברית ארצות הברית | טוקיו, יפן | 17:05.5 דקות |
| 18 באוגוסט | 4x100 מטר חופשי שליחים | נבחרת | ארצות הברית ארצות הברית | טוקיו, יפן | 3:36.1 דקות |
| 19 באוגוסט | 4x200 מטר חופשי שליחים | נבחרת | ארצות הברית ארצות הברית | טוקיו, יפן | 8:03.7 דקות |
| 24 באוגוסט | 4x100 מטר מעורב שליחים | נבחרת | ארצות הברית ארצות הברית | אוסקה, יפן | 4:00.1 דקות |
| 24 באוגוסט | 200 מטר חופשי | דון שולנדר | ארצות הברית ארצות הברית | אוסקה, יפן | 1:58.4 דקות |
| 12 באוקטובר | 400 מטר מעורב | גרהרד הץ | גרמניה המערבית גרמניה המערבית | טוקיו, יפן | 4:50.2 דקות |
אירועים עם ענפי ספורט מרובים

אוניברסיאדת הקיץ השלישית  נערכו בפורטו אלגרה שבברזיל
קרל טרשצ'יאנסקי פון נאדוש

| --- | --- |

קרל טרשצ'יאנסקי פון נאדוש
 לידה:  28 באוקטובר 1854 סקליצה, האימפריה האוסטרית האימפריה האוסטרית
 פטירה:  7 במרץ 1921 (בגיל 66) וינה, אוסטריה אוסטריה
 מקום קבורה:  בית הקברות המרכזי בווינה 
 מדינה:  אוסטריה, האימפריה האוסטרו-הונגרית 
 השכלה:  האקדמיה הצבאית הטרזיאנית 
 השתייכות:   הצבא האוסטרו-הונגרי.
 תקופת הפעילות:  1874–1918 (כ־44 שנים)
 דרגה:   גנרל-אוברסט
 תפקידים בשירות
 מפקד הדיוויזיה ה-14   מפקד הקורפוס ה-4   מפקד הארמייה השלישית   מפקד הארמייה הרביעית   מפקד הארמייה השלישית
 פעולות ומבצעים
 מלחמת העולם הראשונה
 עיטורים
 צלב ההצטיינות הצבאית  Pro Ecclesia et Pontifice 
 
קרל טרשצ'יאנסקי פון נאדוש כפי שכונה בגרמנית (בהונגרית: Tersztyánszky Károly‏; 28 באוקטובר 1854 – 7 במרץ 1921) היה מפקד בכיר בצבא האוסטרו-הונגרי במלחמת העולם הראשונה.
ביוגרפיה > קריירה מוקדמת

טרשצ'יאנסקי נולד בעיר סקליצה בהונגריה, אז בתחום האימפריה האוסטרית, ב-28 באוקטובר 1854 למשפחת אצולה ותיקה שקיבלה את תאריה במאה ה-13.
בשנת 1874 התגייס לצבא האוסטרו-הונגרי וטיפס מהר בדרגות ובתפקידים, ב-1904 הועלה לדרגת גנרל מיור, בשנת 1907 מונה למפקד דיוויזיית הפרשים ה-2, ובשנת 1908 הועלה לדרגת פלדמרשל-לוטננט. ב-1910 מונה למפקד הדיוויזיה ה-14, ב-1912 התמנה למפקד הקורפוס ה-4, וב-1913 הועלה לדרגת גנרל חיל הפרשים.
ביוגרפיה > מלחמת העולם הראשונה

עם פרוץ המלחמה היה טרשצ'יאנסקי מפקד הקורפוס ה-4 שהיה חלק מהארמייה השנייה. בתחילה השתתף הקורפוס בפלישה לסרביה, אך בספטמבר 1914 הועבר הקורפוס לחזית המזרחית ולחם בקרב גליציה, תוך שהוא מפקד בנוסף על הקורפוס ה-7. לאחר מכן הועבר להגנה באזור שלזיה. בפברואר 1915 חזר לגליציה ועמד בראש פלגת ארמייה שניסתה לשחרר את פשמישל, אך ללא הצלחה. במאי 1915 התמנה טרשצ'יאנסקי למפקד פלגת ארמייה שהוטל עליה לכבוש את סרביה. ב-7 בספטמבר הפכה פלגת הארמייה שבפיקודו לארמייה השלישית, אך עקב סכסוך עם אישטוון טיסה ראש ממשלת הונגריה הודח מתפקידו, ובמקומו מונה הרמן קבש.
ב-1 במאי 1916 קודם טרשצ'יאנסקי לדרגת גנרל אוברסט, וב-7 ביוני התמנה למפקד הארמייה הרביעית במקום יוזף פרדיננד, ארכידוכס אוסטריה שהודח מתפקידו עקב כישלונו בבלימת מתקפת ברוסילוב. ב-5 במרץ 1917 הוחלף טרשצ'יאנסקי בפיקוד על הארמייה בגנרל קרל פון קירשבאך אאוף לאוטרבאך, עקב סכסוך עם אלכסנדר פון לינסינגן, ומונה למפקד הארמייה השלישית. בקיץ 1917 הותקפה הארמייה שבפיקודו על ידי הרוסים במסגרת מתקפת קרנסקי, וטרשצ'יאנסקי נסוג לאחור. בעקבות כך הודח טרשצ'יאנסקי ב-12 ביולי 1917 ובמקומו מונה קרל קריטק למפקד הארמייה.
כדי למנוע את פרישתו מהצבא הציע לו קרל הראשון, קיסר אוסטריה את הפיקוד על המשמר ההונגרי המלכותי, אך טרשצ'יאנסקי סירב. לבסוף ב-30 באוגוסט 1917 מונה טרשצ'יאנסקי למפקד אסקדרון המשמר הקיסרי בחצר הקיסרית בווינה. לאחר שביתת הנשק פרש טרשצ'יאנסקי מהצבא ב-1 בדצמבר 1918. לאחר המלחמה התגורר בווינה עד למותו ב-7 במרץ 1921.
ראו גם

האימפריה האוסטרו-הונגרית במלחמת העולם הראשונה
מעברת גדרה

מעברת גדרה הייתה מעברה אשר הוקמה בקרבת המושבה גדרה בשנת 1950 לשם קליטת עולים אשר עלו לארץ ישראל בשנות ה-20 מארצות שונות.
היסטוריה

עם סיום קרבות מלחמת העצמאות, הגיעו לארץ גלי עלייה גדולים. בתחילת שנת 1950 שיכנה הסוכנות היהודית חלק מעולי העלייה ההמונית הראשונה בגדרה. כשבעים משפחות שהגיעו לארץ במסגרת מבצע "על כנפי נשרים" שוכנו בבתים בכפר הערבי הנטוש קטרה אשר נמצא בסמוך למושבה. עם הזמן הגיעו למעברה עוד מספר גדול של עולים ממספר עליות שונות אשר שוכנו בשתי מעברות. בשנת 1950 הוקמה המעברה הראשונה (היכן שהיום היום נמצא היפר גדרה) ושנה לאחר מכן המעברה השנייה (אזור בית הספר אוהל שלום). הקליטה הראשונית במעברות הייתה באוהלים, בפחונים ובצריפי עץ שהועמדו לרשות בית התינוקות, כיתות הלימוד, המכולת והמטבח. העולים הגיעו מארצות שונות כגון: תימן, מצרים, מרוקו, לוב, הודו, תוניסיה, פולין, פרס, עיראק ורומניה. גדרה, שמנתה בזמן גל הקליטה הראשון כ-920 תושבים, קלטה לאורך שנות ה-50 כ-3,000 עולים. לאחר שהות של שנתיים עד שלוש במעברה, רוב העולים שוכנו בבתים בשכונות "נווה ציון" ו"נווה שולמית" במושבה עצמה.
התנאים במעברה

תושבי המעברה לנו באוהלים או בצריפים עשויי פח, "פחונים". מקומות הלינה לא סיפקו בידוד מהחום או מהקור, ובחלקם שכנו עכברים ופשפשים. הפחונים לא היו אטומים או יציבים ומי הגשם דלפו מהגגות. בחצר המעברה היו שני כיורי פח ששימשו לכביסה.
כרבע מראשי המשפחות היו זקנים ולא כשירים לעבוד. האנשים שכן יכלו לעבוד היו מורשים לעבוד רק שלושה ימים בשבוע, ועם השכר הצטרכו לפרנס כשבע עד תשע נפשות כל אחד.
הרמה הבריאותית במעברה הייתה נמוכה גם כן. בשנת 1950 שכנו במעברה כ-900 עולים, אך למעברה היה רק רופא אחד, שגר רחוק ולא קיים קשר טלפוני עם המעברה. מכיוון שהרופא לרוב לא היה נגיש, מטפלת המעברה, בת שבע בן אליהו, שלא הייתה מוסמכת, נאלצה להיות אחראית גם על הלידות.
הילדים בגילאי בית ספר למדו בכיתות שהוקמו במעברה, חלק מהם למד בבית הספר "המזרחי " בגדרה (חלק נוסף הצטרף לבית הספר "פינס"). אחדים מהעולים עבדו בשירותים פנימיים במעברה, אך רובם ככולם עבדו בעבודות חקלאיות במושבה או בעבודות יזומות, כגון: ייעור. המחלקה ליישוב עולים הקציבה 800 לירות לשיפור התנאים במעברה, הותקנו מקלחות חמות לילדי הגן, ובנוסף עגלה מוציאה 3 פעמים ביום את האשפה המצטברת על יד הפחונים.
ימים ראשונים במעברת גדרה, מאת: יחיאל אברהמי (חוקר גדרה, לשעבר מנהל חטה"ב הדתית בגדרה. הגיע לגדרה בשנות ה-50, העדות 2004).
"מראש העין עברנו לגדרה, היינו במשאית הראשונה שהגיעה למעברה בגדרה. הורידו אותנו בשטח חולי עזוב, רק פה ושם שרידים של מטעי שקדים, תאנים.. לא היו בתים, לא היו אוהלים ולא היו צינורות מים..
נוסעי המשאית הצטופפו מסביב לברז בחצר של בת שבע בן אליהו, אשר ביתה גבל עם שטח המעברה, לשבור את צימאונם, כעבור מספר שעות הגיעה משאית עמוסה בציוד אוהלים וצינורות מים. החלו לפרוק את הציוד מהמשאית והאוהלים המקופלים הפכו לשורות של אוהלים מתוחים זה לצד זה וביניהם "רחובות"...
הצינורות הונחו על פני האדמה בשמש הלוהטת ואי אפשר היה לשתות את המים החמים..
אני זוכר שילד אחד שתה בטעות נפט מקופסה, כי חשב שאלה מים שניסו לקרר אותם.. גם שירותים לא היו והחיים באוהלים היו קשים, אבל אנחנו הילדים היינו שמחים".
קשיי הסתגלות

ריבוי השפות והמבטאים השונים של העולים, הקשה על ההבנה והתקשורת בינם לבין עצמם, ובינם לבין תושבי גדרה. בין העולים פרצו לא פעם חיכוכים על רקע קשיי שפה, מנהגים והשקפות עולם שונות.
פקידי לשכת העבודה שהיו אחראים על חלוקת עבודות לתושבי המעברה, הפלו אנשים לפי דעתם הפוליטית: מי שלא תמך במפא"י, במפ"ם או באחדות העבודה, לא קיבל עבודה או פוטר מעבודתו. תחושת קיפוח זו איחדה בין העולים בבחירות המקומיות, ובשנת 1955 הובילה אותם לבחירה לראשות המועצה באליהו פרנקל, שבא מרשימת "למען גדרה" נציגה של תנועת "חרות", במקום בנציגי תנועת מפא"י שהיו נבחרי המועצה עד אותה שנה.